**TÖÖVÕTULEPING**

**nr …**

Leping sõlmitakse Tapa Vallavalitsuse poolt korraldatud hankemenetluse tulemusena.

Käesolev töövõtuleping (edaspidi **Leping**) on sõlmitud järgmistel tingimustel:

**1. LEPINGU POOLED**

**Tapa Vallavalitsus**, registrikood **75033477**, asukoht Pikk tn 15, Tapa linn, 45106 mida esindab põhimääruse alusel vallavanem Riho Tell (edaspidi **Tellija**), ja

**…………………….,** registrikood ………………, asukoht ……………………. **(**edaspidi **Töövõtja** või **Pool**, koos Tellijaga **Pooled**), mida esindab põhikirja alusel ……………..

**2. LEPINGU DOKUMENDID JA LEPINGUGA SEOTUD ERITINGIMUSED**

2.1. Lepingu dokumendid koosnevad Lepingust, Lepingu lisadest ja Lepingu muudatustest. Termini all „Leping“ mõistetakse Lepingu tähenduses kõiki Lepingu dokumente. Lepingu juurde kuuluvad järgmised lisad:

2.1.1. Lisa 1 – hankedokumendid (edaspidi **Hankedokumendid**);

2.1.2. Lisa 2 - Töövõtja pakkumus;

2.1.3. Muud Lepingus sätestatud dokumendid.

**3. LEPINGU OBJEKT JA EESMÄRK**

3.1. Lepingu objektiks on peatöövõtu korras projekti rahastustaotluse ja selle lisade koostamine, mille maht on määratletud Hankedokumentides (edaspidi **Tööd**).

3.2. Tööde maht ja Töödele kehtestatud nõuded on kirjeldatud Hankedokumentides. Tööde hulka kuulub ka selliste ülesannete täitmine ja nende tööde tegemine või teenuste osutamine, mis ei ole Lepingu dokumentides otseselt nimetatud, kuid mille tegemine on tavapäraselt vajalik Lepingu eesmärgi saavutamiseks ning Tööde teostamiseks.

3.3. Lepingu eesmärgiks on taotleda Euroopa Liidu rahastust Tapa linna keskusala arendamiseks Hankedokumentides kirjeldatud viisil.

**4. ÜLDSÄTTED**

4.1. Poolte õiguste ning kohustuste aluseks on Leping, õigusaktid, Eesti Vabariigis kehtivad standardid ja tehnilised normid ning teised Töid käsitlevad tehnilised dokumendid ja hea tava.

4.2. Leping sätestab objektina tööd ja toimingud, mille tegemine ning tegemise korraldamine on Töövõtja kohustuseks Lepingu raames. Lepingus sätestatud tingimused ja kord laienevad üheselt kõikidele Töödele, kui Lepingust ei tulene teisiti.

4.3. Pooled avaldavad ja kinnitavad, et Lepingu sõlmimisega ei ole nad rikkunud ühtegi kohustust, mis tuleneb õigusaktidest, Poole põhikirjast või muust Poole jaoks kohustuslikust dokumendist või nõudest ning käesoleva Lepingu sõlmimine ei ole vastuolus Poole poolt varem sõlmitud lepingute ega kokkulepetega. Lepingu jõustudes kaotavad kehtivuse kõik Poolte vahel varem sõlmitud lepingud, kokkulepped ja varasem kirjavahetus niivõrd, kuivõrd need on vastuolus Lepinguga.

4.4. Nõupidamised toimuvad üldjuhul veebi vahendusel või kui see ei ole võimalik, siis Tapa vallamajas aadressil Pikk tn 15, Tapa linn.

**5. TÖÖDE TULEMUSEL VALMIVAD DOKUMENDID**

5.1. Töövõtja poolt Tööde teostamise tulemusel valmib dokumentatsioon (edaspidi kõik Tööde tulemusel valmivad dokumendid nimetatud kui **Dokumendid**).

5.2. Töövõtja kohustub Dokumentide (nt rahastustaotlus ja selle lisad) koostamisel arvestama muuhulgas vastava Euroopa Liidu toetusmeetme määruse nõuetega.

**6. TÖÖVÕTJA KOHUSTUSED JA ÕIGUSED**

**Töövõtja kohustub:**

6.1. teostama või korraldama Tööde teostamise vastavalt Lepingu dokumentidele ning tähtaegadele. Juhul kui esineb mahajäämus Lepingus kokku lepitud tähtaegadest, kohustub Töövõtja esitama viivitamatult kirjalikud selgitused ja tegevuskava (sh ajakava) abinõude kohta, mida Töövõtja kavatseb kasutada mahajäämuse likvideerimiseks, muutmata seejuures Lepingus sätestatud lõpptähtaega;

6.2. kasutama Tööde teostamisel vajaliku ja piisava kvalifikatsiooniga tööjõudu. Tellijal on õigus nõuda alltöövõtjate või kaasatud spetsialistide väljavahetamist Töövõtja kulul, kui nimetatud isikud teostavad töid mittekohaselt. Lepingust tulenevate kohustuste täitmise eest vastutab Töövõtja olenemata sellest, kas Töövõtja teostas vastavad tööd ise või kasutas Tööde teostamiseks alltöövõtjaid või muid kolmandaid isikuid;

6.3. pidama kinni kõikidest Tellijaga kokkulepitud tähtaegadest ja tagama Lepinguga kokkulepitud Tööde kvaliteedi;

6.4. viivitamatult, kuid siiski hiljemalt viie tööpäeva jooksul vastava asjaolu ilmnemisest, teavitama Tellijat kui:

6.4.1. esinevad mistahes Töövõtjast olenevad või mitteolenevad asjaolud, mis ohustavad või võivad ohustada või mõjutada tehtavate tööde kvaliteeti või tähtaegu. Kui Töövõtja ei teavita Tellijat eelnevalt eelnimetatud asjaoludest, ei ole Töövõtjal õigust hiljem tugineda sellistele asjaoludele kui Tööde Lepingu tähtaja edasilükkumist põhjustavale asjaolule;

6.4.2. esinevad mistahes Töövõtjast olenevad või mitteolenevad asjaolud, mis takistavad või võivad takistada Tööde kohest alustamist, teostamist või lõpetamist, sealhulgas informeerima Tellijat temale Tellija poolt esitatud informatsiooni, lähteandmete jm dokumentide vigadest või puudulikkusest;

6.4.3. Tellija juhendite järgimine ohustab või võib ohustada või mõjutada tehtavate Tööde kvaliteeti, tähtaegu või maksumust.

6.5. Lepingu punktides 6.6.1. – 6.6.3. nimetatud asjaoludest või sündmustest teavitamine peab toimuma sellise kommunikatsioonivahendi teel, mis võimaldab informatsiooni jõudmist Tellijani minimaalse viivitusega. Esimesel võimalusel kohustub Töövõtja esitama Tellijale täiendava teate nimetatud asjaolude või sündmuste kohta ka kirjalikult.

6.6. hankima kõik Tööde alustamiseks ja tegemiseks vajalikud uuringud ja alusandmed ning andma nimetatud dokumendid Tellijale üle koos Dokumentidega;

6.7. kõrvaldama omal kulul vead ja puudused Töödes, mis on avastatud pärast Dokumentide Tellijale üleandmist, viivitamatult nende avastamisest;

6.8. vajadusel protokollima nõupidamised ning esitama protokolli Tellijale hiljemalt viis tööpäeva pärast nõupidamise toimumist;

**Töövõtjal on õigus:**

6.10. arvestades Töövõtja erialaseid teadmisi ja kogemusi, teha Tellijale ettepanekuid Tööde lahenduste osas niivõrd, kuivõrd need lahendused on Töövõtja parima arusaama kohaselt vajalikud parema lahenduse tagamiseks. Töövõtja esitab Tellijale eelnimetatud ettepanekud kirjalikult koos asjakohaste põhjendustega. Tellija vaatab esitatud ettepanekud läbi ja teavitab Töövõtjat kirjalikult oma seisukohast. Kui Tellija ei vasta Töövõtja ettepanekule viie tööpäeva jooksul, loetakse Tellija ettepanekuga mittenõustunuks;

6.11. saada Tellijalt Tööde tegemise eest tasu vastavalt Lepingus sätestatud tingimustele ja korrale;

6.12. nõuda Tellijast sõltuvate mitteõiguspäraste takistuste kõrvaldamist Tööde teostamisel või korraldamisel;

6.13. kasutada Lepingus sätestatud õiguskaitsevahendeid Lepingus sätestatud juhtudel ja korras.

**7. TELLIJA KOHUSTUSED JA ÕIGUSED**

**Tellija kohustub:**

7.1. andma Töövõtjale vajalikud lähteandmed Lepingu dokumentides või nõupidamiste protokollides fikseeritud tähtaegadeks;

7.2. edastama Töövõtjale mistahes informatsiooni, mis Tellija parima äranägemise kohaselt võib aidata kaasa Tööde kiiremale ja optimaalsemale teostamisele;

7.3. teavitama Töövõtjat viivitamatult asjaoludest, mis võivad takistada Tööde nõuetekohast teostamist;

7.4. tasuma Töövõtjale teostatud Tööde eest vastavalt Lepingus sätestatud tingimustele ja korrale.

**Tellijal on õigus:**

7.5. nõuda Töövõtjalt Lepingu dokumentides sätestatud kvaliteedinõuetest, lähteandmetest, Tööde üldmaksumusest ja Lepingu tähtaegadest kinni pidamist;

7.6. teostada kontrolli ja järelevalvet Töövõtja poolt teostatavate Tööde mahu ja kvaliteedi üle ning igal ajal kontrollida Tööde käiku ja kvaliteeti;

7.7. teha Tööde algandmeid puudutavaid muudatusi kuni kaks nädalat enne vastava töölõigu Tellijale üleandmise tähtaega;

7.8. kasutada Lepingus sätestatud õiguskaitsevahendeid Lepingus sätestatud juhtudel ja korras.

**8. LEPINGU TÄHTAJAD JA MAKSETINGIMUSED**

8.1. Töövõtjal on õigus alustada Tööde teostamist kohe pärast Lepingu jõustumist.

8.2. Töövõtja on kohustatud Dokumendid Tellijale üle andma **hiljemalt 14.07.2025**.

8.3. Lepingu hind (edaspidi **Tööde üldmaksumus**) on …………… **eurot**, millele lisandub käibemaks õigusaktidega sätestatud määras. Tööde üldmaksumus sisaldab endas Töövõtja tasu, samuti Töövõtja ja võimalike alltöövõtjate kõiki kulutusi Tööde tegemisel Lepingu raames. Tööde üldmaksumus ei ole seatud sõltuvusse inflatsioonist ega muudest teguritest ning Tööde üldmaksumust Lepingu kehtivuse tähtaja jooksul ei korrigeerita. Töövõtja kinnitab, et on arvestanud oma pakkumuse mahtu ka need tööd, mis ei ole Hankedokumentides kirjeldatud, kuid mis on tuginedes heale tavale ja Töövõtja professionaalsusele vajalikud Lepingus kirjeldatud tööde nõuetekohaseks teostamiseks.

8.4. Tellija maksab Töövõtjale tasu Tööde eest pärast nõuetekohaselt vormistatud Dokumentide üleandmist Tellijale.

8.5. Töövõtja esitab Tellijale e-arve tasumiseks pärast seda, kui Tellija on kinnitanud Tööde üleandmise-vastuvõtmise akti. Tellija maksetähtaeg on kuni **seitse (7)** kalendripäeva alates vastava arve kättesaamisest Tellija poolt.

**9.** **TEADETE EDASTAMINE JA POOLTE ESINDAJAD NING SIDEKANALID**

9.1. Kõik teated ja muu informatsioon peab olema esitatud eesti keeles. Teated ja informatsioon loetakse nõuetekohaselt edastatuks, kui see on üle antud allkirja vastu või edastatud digitaalselt allkirjastatuna Poole üldisel e-posti aadressil. Juhul, kui Lepingus on informatsiooni edastamiseks ettenähtud kirjalik vorm või kui tegemist on informatsiooniga, millele on õiguslikud tagajärjed, edastatakse selline informatsioon Poole ametlikul kirjablanketil, dateerituna, nummerdatuna ning Poole esindaja poolt allkirjastatuna.

9.2. Informatsioonilist teadet, millel ei ole õiguslikke tagajärgi, samuti korraldusliku iseloomuga või kiireloomulist teadet võib edastada telefoni või e-posti teel.

9.3. Lepingus fikseeritud kontaktisikute muutumisest teavitab Pool teist Poolt viivitamatult kirjalikku taasesitamist võimaldavas vormis.

9.4. Töövõtjat esindavad:

9.4.1. …………………………………………………….

9.5. Tellijat esindab:

9.5.1. …………………………………………………

**10. VÄÄRAMATU JÕUD**

10.1. Vääramatu jõu esinemise korral on Pooled kohustatud rakendama kõiki abinõusid, et ära hoida teisele Poolele kahju tekitamine ja tagada võimalikult suures ulatuses Lepingu täitmine. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste rikkumise eest.

10.2. Vääramatu jõu esinemisest tuleb teist Poolt viivitamatult kirjalikult informeerida.

**11. LEPINGU RIKKUMINE JA ÕIGUSKAITSEVAHENDID**

11.1. Pool vastutab teisele Poolele Lepingu rikkumisega tekitatud kahjude eest ning on kohustatud teisele Poolele Lepingu rikkumisega kaasnevad kulutused hüvitama.

11.2. Töövõtjal on õigus nõuda Tellijalt viivist tähtaegselt tasumata summadelt null koma null kaks protsenti (0,02 %) iga viivitatud kalendripäeva eest. Viivise saamiseks peab Töövõtja esitama Tellijale kirjaliku nõude ning vastavasisulise arve.

11.3. Tellijal on õigus Lepingust taganeda, kui Töövõtja viivitab Tööde alustamisega kakskümmend üks päeva või rohkem.

11.4. Tellijal on õigus Leping erakorraliselt lõpetada järgmistel juhtudel:

11.4.1. Töövõtja suhtes esitatakse pankrotiavaldus või kuulutatakse välja Töövõtja pankrot;

11.4.2. muudel õigusaktides sätestatud juhtudel, kui Lepingus ei ole sätestatud teistsugust regulatsiooni.

**12. TÖÖDE ÜLEANDMINE JA VASTUVÕTMINE**

12.1. Tööd loetakse Tellijale üleantuks Poolte poolt allkirjastatud Tööde üleandmise-vastuvõtmise akti alusel, milles on fikseeritud üleantavate Dokumentide koosseisu kuuluvate dokumentide nimetused, eksemplaride arv ja üleandmise aeg.

12.2. Tellijal on õigus esitada pretensioone Tööde suhtes kümne tööpäeva jooksul nende kättesaamisest arvates. Kõik Töödes esinevad vead ja puudused kohustub Töövõtja kõrvaldama viivitamatult omal kulul.

**13. NÕUPIDAMISED**

13.1. Pooled peavad nõupidamisi vastavalt vajadusele, mille käigus lahendatakse Töödega seotud jooksvaid küsimusi. Nõupidamised toimuvad ühe Poole nõudmisel mitte hiljem kui 5 päeva jooksul alates sellekohase kirjaliku teate esitamisest teisele Poolele.

13.2. Nõupidamiste kohta koostab Töövõtja vajadusel nõupidamiste protokolli, mis allkirjastatakse Poolte esindajate poolt. Protokolle käsitletakse Lepingu dokumentidena. Nõupidamiste protokollidega ei ole lubatud kokku leppida Lepingu muutmises.

**15. LÕPPSÄTTED**

15.1. Tellijal on õigus Töövõtja nõusolekuta anda oma Lepingust tulenevad õigused ja kohustused eraldi või tervikuna üle kolmandale isikule. Tellija teavitab õiguste ja kohustuste üleandmisest Töövõtjat kirjalikult kolme tööpäeva jooksul selleks sõlmitava lepingu jõustumisest.

15.2. Töövõtjal ei ole õigust Lepingust tulenevaid ja sellega seotud õigusi ja kohustusi kolmandatele isikutele üle anda.

15.3. Leping jõustub selle allkirjastamisest Poolte poolt ning kehtib kuni Poolte poolt endale Lepinguga võetud kohustuste kohase täitmiseni või Lepingu lõppemiseni Lepingus sätestatud juhtudel.

15.4. Lepingut muudetakse ainult Poolte kirjaliku kokkuleppe alusel järgides muuhulgas riigihangete seadust.

15.5. Lepingus on pealkirju kasutatud ainult viitamise lihtsustamiseks ning need ei piira ega mõjuta mingil viisil Lepingu sätete tähendust ega tõlgendamist. Lepingus viitavad ainsuses toodud sõnad ka mitmusele ja vastupidi, kui kontekstist ei tulene teisiti.

15.6. Pooled kohustuvad rakendama kõiki kohaseid abinõusid, et lahendada kõik Lepingust tulenevad vaidlusküsimused läbirääkimiste teel, kahjustamata seejuures teise Poole Lepingust tulenevaid ja seaduslikke õigusi ja huve. Kokkuleppele mittejõudmisel lahendatakse kõik Lepingust tulenevad vaidlusküsimused õigusaktidega ettenähtud korras, kohaldades selleks Eesti Vabariigi materiaal- ja menetlusõigust, Tartu Maakohtu Võru kohtumajas.

**16.** **POOLTE REKVISIIDID**

|  |  |
| --- | --- |
| **TELLIJA:** **Tapa Vallavalitsus**Registrikood 75033477Pikk tn 15, Tapa linn, 45106Tel 322 9650e-post: vallavalitsus@tapa.ee | **TÖÖVÕTJA:**Registrikood Tel e-post:  |

/allkirjastatud digitaalselt/ /allkirjastatud digitaalselt/